Mu‘ammar al-Qadhdhāfī
Mu‘ammar al-Qadhdhāfī (ka Muammar al-Gaddafi, Muammar al-Qaddafi, Moammar al-Kaddafi, Moamar al-Gaddafi; araabia keeles ‏معمر القذافي ‎; 7. või 19. juuni 1942 – 20. oktoober 2011, Surt) oli Liibüa tegelik valitseja alates 1969. aastast kuni 2011. aasta kodusõjani. Võimuhaaramisest kuni 1979. aastani kandis ta Revolutsioonilise Juhtivnõukogu esimehe tiitlit, peale seda lasi ta end aga nimetada "revolutsiooni vennalikuks juhiks ja teenäitajaks". 2009. aasta veebruarist kuni 31. jaanuarini 2010 oli ta Aafrika Liidu esimees.